七夕聞鵲  其二
作者：吳泳
朝代：宋

paragraphs: 黄姑西不娶，織女東未嬪。
絳河咫尺間，可望不可親。
欲遣烏作使，烏黠言未馴。
欲詔鳳爲媒，鳳老咮不靈。
獨有雕陵鵲，造梁河之漘。
頻年事填河，頭禿弗愛身。
胡然此今夕，疆疆語依人。
熠燿渡機石，鷿鵜窺漢津。
鵲昔號神女，至此不復神。
緬思成橋事，謾語抑不倫。
直須明河水，盡洗千秋塵。